Diari Oficial de la Generalitat Valenciana


Sumari del DOGV 3630, del 22-11-1999 (1999/9773)

ORDRE de 30 d'octubre de 1999, del conseller de Medi Ambient, per la qual es deixa sense efecte l'Ordre del 8 de juliol de 1999, de la Conselleria de Medi Ambient, per la qual s'estableix un import global màxim per a l'exercici 1999 de les ajudes per a la conservació de sòls amb la finalitat d'evitar l'erosió, en l'àmbit de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3630

Data del DOGV
:   22-11-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/9773


Data del document
:   30-10-1999

Organisme emissor
:   Conselleria de Medi Ambient

Tipus de document
:   Ordre

Anàlisi jurídica

 Descriptors 

:   * erosió
    * suport econòmic

ORDRE de 30 d'octubre de 1999, del conseller de Medi Ambient, per la qual es deixa sense efecte l'Ordre del 8 de juliol de 1999, de la Conselleria de Medi Ambient, per la qual s'estableix un import global màxim per a l'exercici 1999 de les ajudes per a la conservació de sòls amb la finalitat d'evitar l'erosió, en l'àmbit de la Comunitat Valenciana. [1999/X9773]
  
Vista l'Ordre del 4 de juny de 1997, que estableix un règim d'ajudes per a la conservació de sòls amb la finalitat d'evitar l'erosió i convoca la concessió d'ajudes per a l'any 1997.
  
Vista l'Ordre del 8 de juliol de 1999, de la Conselleria de Medi Ambient, per la qual es modifica l'Ordre de 4 de juny de 1997, per la qual s'estableix un règim d'ajudes per a la conservació de sòls amb la finalitat d'evitar l'erosió i es fa públic l'import global màxim de 16.494.161 pessetes (212.686,88 euros) per a l'exercici 1999.
  
Vist que, amb data 16 d'agost de 1999, el Consell de la Generalitat Valenciana va acordar anul·lar determinades retencions de crèdit en què s'incloïen la realitzada per a donar cobertura pressupostària a l'esmentada Ordre de 8 de juliol.
  
Atés que les sol·licituds presentades han sigut examinades i avaluades per les comissions provincials segons el que s'ha previst en la base sisena de l'annex de l'ordre de convocatòria.
  
De conformitat amb el que s'ha disposat en l'article 47.3 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat, fent ús de les facultats que tinc atribuïdes, i a proposta de la Direcció General de Recursos Forestals:
  
ORDENE
  
Primer
  
Deixar sense efecte l'Ordre de 8 de juliol de 1999, de la Conselleria de Medi Ambient, en la qual s'estableix un import global màxim per a l'exercici 1999, destinat al règim d'ajudes per a la conservació de sòls amb la finalitat d'evitar l'erosió.
  
Segon
  
Les sol·licituds presentades dins del termini i en la forma escaient a la convocatòria de 1999, per a les ajudes previstes en l'Ordre del 4 de juny de 1997, en la qual s'estableix un règim d'ajudes per a la conservació de sòls amb la finalitat d'evitar l'erosió, es consideraren vàlides per a la convocatòria de l'exercici 2000.
  
DISPOSICIÓ FINAL
  
Aquesta ordre entrarà en vigor el dia en què siga publicada en el Diari Oficial de la Generalitat Valenciana.
  
València, 30 d'octubre de 1999
  
El conseller de Medi Ambient,